Lav et referat af nedenstående tekst:

Tekst:
Da der klokken 00.23 natten til søndag kom meldinger til alarmcentralen om, at der var set nødblus over Limfjorden ved Aaloborg, blev den helt store efterrsøgning sat igang. Tre personer havde anmeldt, at de havde set nødblus på himlen omkring Tunnelbassinet på den østlige del af Aalborg Havn - lige ved siden af Limfjordstunnelen og hurtigt derefter satte Nordjyllands Beredskab gang i en større aktion. - Vi får sat en båd i vandet og begynder at afsøge vandet fra Limfjordsbroen til Limfjordstunnelen, fortæller indsatsleder Jakob Schmidt, der stod for indsatsen i den mørke decembernat. Håbet var at finde en båd i nød, som havde affyret de nødblus, der blev set på himlen. - Det er en ufatteligt vanskelig melding at køre på, fortæller Jakob Schmidt, der fik assistance fra Nordjyllands Politi, somhavde en drone med et termisk kamera i luften til at afsøge et område. Eftersøgning indstillet Efter cirka 30 minutter med eftersøgning på den 2,5 kilometer lange strækning, indstillede beredskabet eftersøgningen. - Vi var sikre på, at der ikke var nogen på vandet, der var i nød. Hvis der havde været en båd som havde set og hørt alt postyret og de blå blink, havde de givet sig til kende. For eksempel med et nødblus mere, lyder det fra indsatslederen der formoder at nødblussene er skudt af fra land - uden grund. Og det er ulovligt. - Det svarer til at ringe 112 og indgive en falsk anmeldelse, forklarer han. Det er straffelovens paragraf 135, der fortæller, at  "ugrundet påkaldelse af hjælp" - for eksempel med et nødblus, er ulovligt. Det kan straffes med bøde eller sågar fængsel i op til tre måneder.

Referat:
Nordjyllands Beredskab afsøgte uden held et stort område på Limfjorden natten til søndag. Formodningen er at nødblus er blevet skudt ulovligt af over land.